NORWEGIAN BODYBUILDING AND FITNESS FEDERATION (NBFF)

**LOVVERK**

**KAPITTEL 1: INNLEDENDE BESTEMMELSER**

**§1-1 (NBFF. Lovens virkeområder)**

Norwegian Bodybuilding and Fitness Federation (NBFF) er en fellesorganisasjon for kroppsbygger- og

fitnesssporten i Norge. NBFF er tilsluttet International Fitness and Bodybuilding Federation (IFBB).

Dette lovverket gjelder for alle organisasjonsledd og all aktivitet organisert under NBFF.

**§1-2 (Formål)**

NBFF skal fremme bodybuilding og fitness sporten i Norge, være et koordinerende organ for

medlemsklubbene og representere bodybuilding og fitness sporten internasjonalt. NBFF er en

frivillig, partipolitisk nøytral og uavhengig organisasjon.

**§1-3 (Virkemidler)**

NBFFs formål søkes nådd gjennom samarbeid mellom klubber og medlemmer og med offentlige

myndigheter, næringslivet og organisasjoner utenfor idretten. På det grunnlag som gjelder for

idretten nasjonalt, samarbeider NBFF med tilsvarende organisasjoner i andre land.

**§1-4 (Medlemmer)**

Medlemmer av NBFF skal være tilsluttet en godkjent klubb. Med klubb menes selveiende og

frittstående klubb med utelukkende personlige medlemmer. Klubben må ha til formål å drive idrett

og forplikte seg til å overholde NBFFs lover og bestemmelser, jfr. §2.2.

**§1-5 (Samarbeid med annet lag)**

En klubb kan samarbeide med andre foreninger, selskap og stiftelser. Samarbeidsavtaler som

innebærer at klubben forplikter seg til helt eller delvis å overdra administrasjonen og markedsføring

av klubben og/eller dens medlemmer og lignende forretningsdrift, må i tilfelle forelegges til NBFF

til godkjennelse. Det kan stilles vilkår for godkjennelsen.

**§1-6 (Søknad om medlemskap)**

Klubbs søknad om medlemskap sendes forbundsstyret. Forbundsstyret treffer avgjørelse om opptak

og godkjenning av navn.

Klubb som søker opptak i NBFF må forplikte seg til å bruke NBFFs lovnorm.

Opptakssøkende er forpliktet til å bruke navn som er i samsvar med retningslinjer for navn på

klubber vedtatt av forbundsstyret.

**§1-7 (Kontigent)**

Medlemmets kontigent til NBFF fastsettes på forbundstinget. Medlemmets kontigent til egen klubb

fastsettes av klubben selv. Kontigenter gjelder fra 1/1 - 31/12.

**§1-8 (Regnskap)**

NBFFs regnskapsår regnes fra 1. januar til 31. desember. NBFFs regnskapsbestemmelser gjelder for

alle organisasjonsledd tilknyttet NBFF.

**KAPITTEL 2: FELLESBESTEMMELSER FOR SAMTLIGE ORGANISASJONSLEDD**

**§2-1 (Virkeområde)**

Bestemmelsene i dette kapitlet kan ikke fravikes med mindre annet er bestemt i NBFFs lov. Dette

gjelder uavhengig av om bestemmelsene er tatt inn i det enkelte organisasjonsleddets eget

regelverk.

**§2-2 (NBFF og organisasjonsledd som overordnet myndighet)**

Organisasjonsledd tilsluttet NBFF skal overholde NBFFs lover og bestemmelser. De plikter også å

vedta lover som pålegger sine medlemmer det samme.

Organisasjonsledd plikter på overordnet idrettsmyndighets forlangende å utlevere regnskaper,

protokoller, korrespondanse, bilag mv.

**§2-3 (Høyeste myndighet)**

Forbundstinget er organisasjonsleddets høyeste myndighet. Mellom Forbundstinget er

forbundsstyret høyeste myndighet.

**§2-4 (Kjønnsfordeling)**

Ved valg/oppnevning av representanter til ting, samt medlemmer til styrer, råd og utvalg i NBFF og

NBFFs klubber, skal det være kandidater/representanter fra begge kjønn.

**§2-5 (Stemmerett, valgbarhet, tale- og forslagsrett)**

For å ha stemmerett og være valgbar må man ha fylt 18 år, med mindre forbundsstyret bestemmer

noe annet. Representant til ting eller møte i overordnet organisasjonsledd må ha vært medlem av

representasjonsberettiget klubb i minst 1 måned og må ikke skylde kontigent.

Klubber med flere stemmeberettigede, spesielt de som er i lang avstand fra der Forbundstinget skal

holde sted, kan gi fullmakt til en representant fra klubben som skal delta på Forbundstinget, etter at

aktuelle saker er tilsendt klubbene og deretter drøftet til felles mening.

Tillitsvalgt kan ikke samtidig være arbeidstakermed mindre forbundsstyret gir dispensasjon.

Møteberettiget komité- og utvalgsmedlem uten stemmerett, har tale- og forslagsrett i saker som

ligger innenfor komiteens eller utvalgets arbeidsområder.

**§2-6 (Refusjon av utgifter. Honorarer)**

Tillitsvalgt *s*om deltar på forbundstinget kan motta refusjon for nødvendige, faktiske utgifter som

påføres vedkommende i utførelsen av *vervet.*

Utgifter til godtgjørelse etter forrige punktum skal fremgå av budsjett og regnskap.

Organisasjonsleddets styre kan bestemme hvem som er berettiget. Forbundstinget kan nekte å

godkjenne beløp som gjelder, i den utstrekning beløpet overstiger det som alle forhold tatt i

betraktning kan bedømmes som rimelig.

**§2-7 (Inhabilitet)**

En person i et organisasjonsledd er inhabil til å tilrettelegge grunnlaget for en avgjørelse eller treffe

avgjørelse:

a) Når vedkommende selv er part i saken

b) Når vedkommende er i slekt eller svogerskap med en part i oppstigende eller nedstigende linje

eller i sidelinje så nær som søsken

c) Når vedkommende er eller har vært gift med eller forlovet eller samboer med en part

d) Når vedkommende er leder for eller har ledende stilling i eller er medlem av styret i et selskap som

er part i saken

Likeså er en person inhabil når andre særegne forhold som er egnet til å svekke tilliten til

vedkommendes upartiskhet, blant annet skal det legges vekt på om avgjørelsen i saken kan innebære

særlig fordel, tap eller ulempe for vedkommende selv eller noen som vedkommende har nær

personlig tilknytning til. Det skal også legges vekt på om inhabilitetsspørsmålet er reist av noen part.

Inhabilitetsspørsmålet avgjøres av det aktuelle organ.

Inhabilitetsreglene får ikke anvendes dersom det er åpenbart at den tillitsvalgtes tilknytning til saken

 eller partene ikke vil kunne påvirke vedkommendes standpunkt og idrettslige

interesser ikke tilsier at vedkommende bør vike sete.

Med part menes i denne bestemmelsen person som en avgjørelse retter seg mot eller som saken

direkte gjelder.

**§2-8 (Innkallingsfrister)**

Ting/årsmøter innkalles med følgende frister:

NBFF: Minst 1 måned.

Klubb: Minst 3 uker.

Frist for innsending av forslag må settes slik at utsending av fullstendig saksliste med forslag kan

finne sted innen følgende frister:

NBFF: Minst 2 uker.

Klubb: Minst 1 uke.

Forslag skal sendes innen rimelig tid før fristen i annet ledd.

Innkalling til Forbundsting skal sendes alle klubber tilsluttet NBFF. Klubbene forplikter seg til å

informere sine medlemmer. Innkalling til den enkelte klubbens årsmøte skal skje fra klubben på

forsvarlig måte.

Innkalling til ekstraordinært Forbundsting skal skje med minst 2 ukers varsel og sakslisten skal følge

vedlagt.

**§2-9 (Vedtaksførhet)**

Lovlig innkalt Forbundsting eller årsmøte i klubb er vedtaksført med det antall godkjente

representanter/medlemmer som møter. Vedtak skjer ved 2/3 flertall. Klubbens representant kan avgi

stemme ved fullmakt, i tråd med §3-2, og fullmaktene må oppgis ved navn i forkant av

Forbundstinget. På Forbundsting eller møter kan ikke behandles forslag om endring i lov eller

bestemmelser som ikke er oppført på den utsendte sakliste. Andre saker kan behandles og avgjøres

når 2/3 av de fremmøtte vedtar det.

**§2-10 (Dirigent/Sekretær)**

Ting og årsmøte ledes av valgt(e) dirigent(er). Verken dirigent(ene) eller den (de) valgte sekretær(er)

behøver å være valgt(e) representant(er).

**§2-11 (Stemmegivningen)**

Med mindre annet er bestemt og nedfelt i lovverket, skal et vedtak for å være gyldig være truffet

med alminnelig flertall av de avgitte stemmer. Ingen representant har mer enn en stemme, med

mindre den har fullmakt fra flere stemmeberettigede fra samme klubb. Blanke stemmer skal anses

som ikke avgitt.

Valg foregår skriftlig hvis det foreligger mer enn ett forslag. Bare foreslåtte kandidater kan føres opp

på stemmeseddelen. Skal flere velges ved samme avstemning, må stemmeseddelen inneholde det

antall forskjellige kandidater som det skal velges ved den aktuelle avstemning. Stemmesedler som er

blanke, eller som inneholder ikke foreslåtte kandidater enn de som skal velges, teller ikke og

stemmene anses som ikke avgitt.

Når et valg foregår enkeltvis og en kandidat ikke oppnår mer enn halvparten av de avgitte stemmer,

foretas omvalg mellom de to kandidater som har oppnådd flest stemmer. Er det ved omvalg

stemmelikhet, avgjøres valget ved loddtrekning.

**§2-12 (Ekstraordinære Forbundsting eller møter)**

Overordnet organisasjonsledd kan innkalle til ekstraordinære ting eller møter i underordnede

organisasjonsledd hvor det er tvingende nødvendig.

Et slikt ekstraordinært årsmøte/ting innkalles med minst 14 dagers varsel og kan bare behandle den

eller de saker som kravet om årsmøtet omfatter og som er kunngjort i innkallingen.

**§2-13 (Styret og arbeidsutvalgs myndighet*.* Vedtaksførhet mv.)**

Styret og arbeidsutvalg i organisasjonsledd er vedtaksføre når et flertall av medlemmene møter. Ved

stemmelikhet er møteleders stemme avgjørende.

Overordnet organisasjonsledd kan der det er tvingende nødvendig overta administrasjonen av

underordnet ledd og oppnevne personer til nødvendige tillitsverv.

Ethvert organisasjonsledd forpliktes ved sitt styre. For klubber med gruppestyrer vil det si

hovedstyret.

**§2-14 (Utmelding)**

Medlemskap i NBFF kan sies opp ved å sende utmelding til Forbundsstyret. Underretning om at

klubber skal meldes ut av NBFF skal sendes til forbundsstyret.

**§2-15 (Lovendring)**

Endring i klubbs lov kan bare foretas av ordinært eller ekstraordinært årsmøte etter å ha vært

oppført på sakslisten og krever 2/3 flertall av avgitte stemmer. Lovendringer må sendes til

forbundsstyret til godkjennelse.

Endring i NBFFs lov kan bare foretas av ordinært eller ekstraordinært Forbundsting etter å ha vært

oppført på den utsendte sakslisten. Endringer krever 2/3 flertall av de avgitte stemmer. Endringer av

§2-16 krever 3/4 av de avgitte stemmer.

**§2-16 (Oppløsning mv.)**

Forslag om oppløsning av klubb må først behandles på klubbens årsmøte. For at oppløsning skal skje

må det vedtas med 2/3 flertall. Ved oppløsning eller annet opphør av organisasjonsledd, tilfaller

organisasjonsleddets midler til NBFF eller formål godkjent av forbundsstyret. Underretning om at

klubb skal oppløses, skal sendes til forbundsstyret 14 dager før klubben holder sitt møte til

behandling av saken.

Forbundsstyret kan oppløse klubber dersom klubben får kun 5 eller færre medlemmer.

Sammenslutning anses ikke som oppløsning. Vedtak om sammenslutning og nødvendige

lovendringer i tilknytning til disse, treffes i samsvar med bestemmelsene om lovendringer, jfr. §2-15.

Forslag om oppløsning av NBFF kan bare behandles på ordinært Forbundsting etter å ha vært ført

opp på sakslisten. Blir forslaget vedtatt med minst 3/4 flertall, innkalles til ekstraordinært

Forbundsting som avvikles 3 til 6 måneder senere. Blir vedtaket stadfestet av det ekstraordinære

Forbundsting med minst 3/4 flertall, er NBFF besluttet oppløst. Dette Forbundsting beslutter

samtidig disponeringen av NBFFs midler. Midlene må bare brukes til idrettslige formål.

**§2-17 (Selvdømme)**

Tvister med tilknytning til NBFF og underliggende organisasjonsledd skal med endelig virkning løses

innen organisasjonens styrende og dømmende organer.

**KAPITTEL 3: FORBUNDSTINGET**

**§3-1 (Norwegian Bodybuilding and Fitness Federations høyeste myndighet)**

Forbundstinget er Norwegian Bodybuilding and Fitness Federations høyeste myndighet og holdes

hvert år i februar/mars.

**§3-2 (Representasjon)**

På forbundstinget møter med stemmerett:

a) Forbundsstyret

b) Representanter fra klubbene med antall stemmer etter følgende antall medlemmer pr. 31.12

foregående år:

5-9 medlemmer gir 1 stemmeberettiget

10-19 medlemmer gir 2 stemmeberettigede

20-39 medlemmer gir 3 stemmeberettigede

40-59 medlemmer gir 4 stemmeberettigede

og så videre

Det skal på forbundstinget benyttes en reisefordelingskasse for gyldige representanter med

stemmerett. Dekning for reisen etter rimeligste reisemåte legges til grunn.

**§3-3 (Innkalling)**

Innkalling til ordinært Forbundsting sendes ut av forbundsstyret innen 1 måned før tinget holdes.

Fullstendig saksliste med forslag må av forbundsstyret være sendt ut senest innen 2 uker før

forbundstinget holdes.

**§3-4 (Forbundstingets oppgaver)**

Forbundstinget skal:

a) Godkjenne de fremmøtte representantene

b) Godkjenne saksliste og forretningsorden

c) Velge dirigent(er) og sekretær(er) samt 2 representanter til å undertegne protokollen

d) Lese opp viktige vedtak og saker fra fjorårets referat

e) Behandle beretning for NBFF

f) Behandle de avsluttede og reviderte regnskaper for NBFF

g) Behandle kommende års budsjett

h) Vedta endringer i NBFFs lov

i) Fastsette medlemskontigent

j) Behandle innkomne forslag og saker

k) Foreta følgende valg: gruppe 1 og 2 annethvert år:

Gruppe 1: President, Sekretær og Styremedlem 1

Gruppe 2: Vise-president, Økonomiansvarlig, Styremedlem 2 og 3

Foreta følgende valg annethvert år:

- Hoveddommer, som også er leder av Dommerkomitéen.

Foreta følgende valg hvert år:

- Domsutvalg bestående av leder og to medlemmer

- Apellutvalg bestående av leder og to medlemmer

- Dommerkomité bestående av to medlemmer

- Valgkomité for neste Forbundsting bestående av to medlemmer

**§3-5 (Ekstraordinært Forbundsting)**

Ekstraordinært Forbundsting innkalles av Forbundsstyret med minst 2 ukers varsel etter:

a) Vedtak av Forbundsting

b) Enstemmig vedtatt av Forbundsting

c) Krav fra minst 2/3 av klubbene

Ekstraordinært Forbundsting skal bare behandle de saker som er angitt i vedtaket eller i kravet om

innkalling av tinget.

**§3-6 (Ledermøte)**

Etter Forbundstinget kan det holdes et fellesmøte for Forbundsstyret og ledere for utvalg og

komiteer. Ved lederens forfall møter et komitemedlem.

Fellesmøtet innkalles av Forbundsstyret med 14 dagers varsel. Representantenes reise- og utgifter

betales av NBFF etter satser fastsatt av forbundsstyret.

I den utstrekning Forbundsstyret finner det aktuelt, innkalles det ellers til møter i perioden

mellom Forbundstingene.

**KAPITTEL 4: FORBUNDSSTYRET MV.**

**§4-1 (Forbundsstyrets myndighet)**

Forbundsstyret er norsk kroppsbygger- og fitnessportens høyeste myndighet mellom

Forbundstingene. Forbundsstyret har det overordnede ansvar for allmenn idrettspolitikk og andre

felles oppgaver nasjonalt og internasjonalt.

**§4-2 (Sammensetning. Vedtaksførhet)**

Forbundsstyret består av president, vise-president, sekretær, økonomi- og medlemsansvarlig

(kasserer) og 3 styremedlemmer. Leder av dommerkomiteen kan innkalles til styremøter ved behov.

Styremøter er vedtaksføre når et flertall av medlemmene møter.

Presidenten eller den/de Forbundsstyret gir fullmakt til, representerer og tegner NBFF.

Den som sitter som president i NBFF har ikke mulighet til å drive eller være medeier i klubb, eller

coache egne atleter i den perioden hun/han sitter i vervet. Presidenten skal forholde seg til

utarbeidede arbeidsoppgaver og rollebeskrivelsen som hører til vervet.

Det skal tilstrebes at personer som innehar et verv i forbundet, kan ikke på samme tid sitte i et annet verv i organisasjonen, med unntak av verv i en klubb.

**§4-3 (Innkalling)**

Presidenten innkaller til styremøter som skal holdes minst 4 ganger om året. Styremøter skal

dessuten holdes når minst 3 av styrets medlemmer krever det.

**§4-4 (Forbundsstyrets oppgaver)**

Forbundsstyret skal blant annet:

a) Iverksette Forbundstingets vedtak

b) Besørge den alminnelige forvaltning

c) Vedta lovnormer

d) Godkjenne samtlige organisasjonsledds lover

e) Utarbeide beretning og legge frem reviderte regnskap samt tilrettelegge alle saker for

forbundstinget

f) Behandle søknader om medlemskap og godkjenne nye klubbnavn

g) Vedta budsjett og fordele de midler som er til disposisjon

h) Hvor det er ønskelig, forlange innsendt regnskap, medlemsprotokoller og lignede fra klubbene til

gjennomgåelse

i) Forby nasjonal/internasjonal representasjon eller nasjonal/internasjonale arrangement som vil

være uheldig av hensyn til landets og idrettens interesser

j) Oppnevne utvalg etter behov, samt utarbeide instruks for disse

k) Påse at lover og bestemmelser overholdes

**§4-5 (Utvalg og komiteer)**

Forbundets faste/midlertidige utvalg, det vil si doms- og appellutvalg, arbeider etter instruks og

retningslinjer vedtatt av forbundsstyret.

**KAPITTEL 5: DOMMERGODTGJØRELSE**

I tillegg til gjeldende beløp for dømming ved konkurranser i Norge, dekkes også reisekostnader.

Reisekostnader dekkes på følgende måte:

a) Flyutgifter dekkes ved faktiske kostnader og dokumentasjon skal fremlegges. Den enkelte

dommer skal tilstrebe å velge billigste flyalternativ.

b) Tog og buss dekkes ved faktiske kostnader og dokumentasjon skal fremlegges.

c) Ved kjøring av egen bil skal km dekkes i henhold til statens satser.

Forbundet dekker kun billigste, rimelige reisealternativ.

**KAPITTEL 6: KLUBBER**

**§6-1 (Søknad om medlemskap)**

Søknad om medlemskap i NBFF sendes Forbundsstyret. For at en klubb skal opptas må den bruke NBFFs lovnorm og være minimum 5 medlemmer. Alle som innehar (styre)verv i en klubb, må være medlem av NBFF og ha betalt kontingent.

Forbundsstyret treffer avgjørelser om opptak og godkjenning av navn.

**§6-2 (Tap av medlemskap og gjenopptagelse)**

Om en klubb grovt misligholder sine medlemsforpliktelser kan Forbundsstyret, etter å ha varslet

klubben og latt den få anledning til å uttale seg, beslutte at klubben mister sitt medlemskap i

Forbundet. Likeledes kan Forbundsstyret på samme grunnlag beslutte at det enkelte medlemmet

mister sitt medlemskap.

Klubb som strykes kan etter søknad tas opp igjen. Klubb som tidligere er strøket på grunn av samme

forhold, kan av Forbundsstyret ilegges inntil ett års karantene for gjenopptagelse.

Medlemskap i klubb kan opphøre ved utmelding, strykning eller eksklusjon. Utmelding skal skje

skriftlig og får virkning når den er mottatt. Ved annengangs-innmelding kan medlemmet ilegges 18

måneders karantene av forbundsstyret.

Strykning kan finne sted av medlem som skylder kontigent for mer enn ett år. Medlem som strykes

kan ikke tas opp igjen før skyldig kontigent er betalt.

Eksklusjon skjer i henhold til straffebestemmelsene i kapittel 6.

**§6-3 (Representasjonsrett)**

Nyinnmeldte klubb får representasjonsrett i andre organisasjonsledd når den har vært medlem av

NBFF i tre måneder og de pålagte forpliktelser er oppfylt. Klubben har da representasjonsrett etter

det antall medlemmer som kan dokumenteres etter tre måneder.

**§6-4 (Formål)**

Klubber skal ha til formål å drive kroppsbygger- og fitnesssporten.

**§6-5 (Lover)**

Klubbene skal ha lover som er godkjent av *Fo*rbundsstyret, jfr. §1-6 og §2-15, og som ikke er i strid

med NBFFs lov og lovnorm.

Klubben skal følge NBFFs lov og de bestemmelser og vedtak som fattes av overordnet myndighet.

**§6-6 (Medlemskap i klubb)**

Medlemskap i klubb er først gyldig og regnes fra den dag kontigenten er betalt.

For å ha stemmerett og være valgbar må et medlem ha vært tilsluttet klubben i minst 1 måned og ha

betalt kontigent. For øvrig gjelder reglene i §2-5.

Overgang til ny klubb kan skje uten karantene i januar og februar. Overgang i resten av perioden

ilegges karantene på 3 måneder.

**RETNINGSLINJER FOR KLUBBNAVN:**

§ K1. Alle navn som ikke strider mot disse retningslinjene er tillatt som navn på klubber

opptatt som medlem i NBFF.

§ K2. Navn som ikke er tillatt:

• § K2.1 Navn som allerede er i bruk av klubb tilsluttet NBFF

• § K2.2 Navn på avdøde eller nå-levende personer.

• § K2.3 Fylkes- eller landsdelsnavn. Med landsdel forstås her en større del av eller et område

lik eller større enn fylket der klubben hører hjemme.

• § K2.4 Sjikanerende, diskriminerende og blasfemiske navn.

• § K2.5 Utenlandske navn når navnet ikke har noe direkte tilknytning til idretten som klubben

skal drive, eller til nasjonalt eller etnisk bakgrunn til klubbens medlemmer.

• § K3. Godkjenning av navn foretas av forbundsstyret

**KAPITTEL 7: STRAFFEBESTEMMELSER MV.**

**§7-1 (Virkeområde. Forholdet til konkurranse)**

Disse straffebestemmelsene gjelder for alle medlemmer og organisasjonsledd tilsluttet NBFF.

Bestemmelsene gjelder også for klubber, enkeltmedlemmer, utøvere, trenere og ledere.

Straffebestemmelsene regulerer alle saker om straff.

Organisasjonsledd kan ikke ha egne straffebestemmelser, men kan ha egne konkurransebestemmelser som gir hjemmel for sanksjoner ved overtredelser. Slike regler kan ikke påberopes uten at de er gjort kjent.

**§7-2 (Straffebelagte handlinger/unnlatelser)**

Straff etter disse bestemmelser kan ilegges, dersom person eller organisasjonsledd:

a) Bryter lover, vedtak, sikkerhetsforskrifter eller bestemmelser eller unnlater å etterkomme pålegg

fra overordnet ledd

b) Begår økonomiske misligheter, utøver rettsstridig vold eller på annen måte opptrer uredelig eller

uhøvisk

c) Betaler, lar betale, tar imot godtgjørelser eller inngår avtale om å ta imot godtgjørelse som er i

strid med gjeldende bestemmelser

d) Gir usanne eller villedende opplysninger eller forklaringer

e) Arrangerer eller deltar i arrangement eller oppvisning med diskvalifisert eller ekskludert klubb eller

medlem, eller deltar i idrettsrelatert virksomhet i land som NBFF har vedtatt ikke å ha idrettslig

samkvem med

f) Overtrer bestemmelsene i kapittel 8

g) Å nyte alkohol/rusmidler på anlegg eller garderobe for utøvere, ledere eller klubber

h) Eller på annen måte å opptre slik at det kan skade idrettsarbeidet eller idrettens anseelse

Ved vold eller andre alvorlige tilfeller av bråk og uorden i tilknytning til et kroppsbygger- og fitness

arrangement kan klubber og andre organisasjonsledd som har ansvaret for eller deltar i

arrangementet ilegges straff uavhengig om forholdet rammes av reglene foran og uten at det kan

påvises skyld. Slik straff må være egnet til å forebygge liknende hendelser.

**§7-3 (Villfarelse)**

For å kunne straffedømme må det foreligge forsett eller uaktsomhet med unntak av de tilfeller som

er beskrevet i §7-2 annet ledd.

En forutsetning for at organisasjonsledd kan straffes er at noen som har handlet for

organisasjonsledd har utvist skyld.

Manglende kjennskap til straffebestemmelser eller konkurranseregler etter at disse er gjort i samsvar

med §7-1, er ikke straffebefriende eller straffenedsettende.

**§7-4 (Forsøk. Medvirkning)**

Forsøk likestilles med fullbyrdet forgåelse, dog slik at forsøk kan straffes mildere. Medvirkning

rammes med mindre det motsatte er bestemt.

**§7-5 (Straffer)**

De straffene som kan idømmes er:

a) Irettesettelse

b) Bot som maksimalt kan lyde på kr.15.000,- for person og kr.50.000,- for organisasjonsledd

c) Tap av rett til å ha valgte eller oppnevnte tillitsverv

d) Tap av rett til å delta i konkurranser og organisert trening (diskvalifikasjon)

e) Tap av medlemskap og derav følgende rettigheter (eksklusjon)

f) Tap av rett til å arrangere konkurranser og eventuelt andre arrangementsmessige reaksjoner

g) Tap av hedersbevisning

h) Tap av rett til å fungere som delegat på nasjonale og internasjonale stevner

Domsorganet kan i forbindelse med fastsettelsen av reaksjonen bestemme at den det gjelder

utelukkes fra fremtidig deltakelse i nasjonale mesterskap og internasjonalt i enhver sammenheng.

I forbindelse med straff kan idømmes tap av premier/mesterskap/rekorder når den straffbare

handling kan ha hatt innflytelse på det oppnådde resultat.

Straff etter bokstavene c) til h) kan idømmes for en begrenset tid eller for alltid. Går slik straff ut over

ett år, skal den innrapporteres til NBFFs domsutvalg som avgjør om straffen skal utvides til å omfatte

andre organisasjonsledd.

Det kan gis betinget dom.

**§7-6 (Foreldelse)**

Fristen for foreldelse er 2 år. Den regnes fra den dag det straffbare forhold er opphørt. Foreldelsen

avbrytes når en sak anmeldes til en domsmyndighet.

**§7-7 (Saksbehandling)**

Så vel enkeltperson som organisasjonsledd kan anmelde forgåelse, men bare organisasjonsledd har

påtalerett, det vil si å kreve at en sak blir reist. Når anmeldelsen er godkjent av organisasjonsledd,

skal den inngis skriftlig til forbundsstyret så snart som mulig. Den som mottar anmeldelsen, må først

vurdere om den er inngitt til riktig instans. I motsatt fall videresendes den til rette vedkommende

med underretning til anmelderen.

Enhver sak skal avgjøres så snart som mulig. Domsinstansen skal påse at saken under forberedelsen

ikke forsinkes ugrunnet, og kan i den forbindelse sette frister, avskjære bevis og foreta annen

forberedende saksbehandling. Enhver sak skal utredes nøye før den blir avgjort. Part har rett til å

kreve muntlig forhandling, med mindre domsutvalget enstemmig finner at dette ikke er nødvendig.

Dersom det tas opp muntlig forklaring av parter eller vitner, skal partene varsles og ha rett til å være

til stede, eventuelt sammen med rådgiver. Både de bevis som foreligger i saken og som begge parter

er gjort kjent med blir å legge til grunn for avgjørelsen. Enhver rimelig tvil skal komme anmeldte til

gode.

Avgjørelsen skal begrunnes. Melding om avgjørelse sammen med begrunnelsen for denne skal

sendes anmeldte i rekommandert brev. Samtidig skal underretning gis om frist for overprøving av

avgjørelsen og om hvem kravet om overprøving skal rettes til.

**§7-8 (Suspensjon)**

Når det grunn til å anta at en person vil bli dømt til straff etter §7-5 første ledd bokstav c) eller d) og

særlige grunner taler for det, kan den domsmyndighet som behandler saken beslutte at den det

gjelder suspenderes. Suspensjon kan besluttes for inntil to (2) måneder av gangen. Den samlede

suspensjonstid må ikke overstige den tid vedkommende antas å ville miste sine rettigheter ved

endelig dom.

**§7-9 (Organisasjonsleddenes kompetanse)**

Saker etter disse bestemmelser behandles av:

a) NBFFs domsutvalg behandler alle saker fra NBFF og klubber som ikke har valgt eget domsutvalg.

Domsutvalget skal på vegne av NBFF avgjøre skyld og straffereaksjoner mot klubber eller

enkeltpersoner som har forbrutt seg mot gjeldende lover og regler. Domsutvalget skal bestå av en leder og 2 (to) medlemmer som velges på Forbundstinget. Domsutvalgets medlemmer velges for ett (1) år ad gangen og skal representere forskjellige klubber. Domsutvalgets medlemmer plikter til å sette seg inn i alle lover, regler og straffebestemmelser. Domsutvalget skal legge straffebestemmelsene for NBFF til grunn for behandling av saker som blir fremmet.

NBFFs domsutvalg er ankeinstans for avgjørelser truffet av klubbenes domsutvalg.

Saker som gjelder overtredelser av dopingreglene, skal alltid behandles av NBFFs domsutvalg som første instans. NIFs antidopingregelverk skal legges til grunn når straff avgjøres. IFBB internasjonalt skal avgjøre straff når overtredelsen av dopingreglene har skjedd på internasjonale konkurranser.

Et medlem av domsutvalget skal anses å være inhabil i en sak dersom medlemmet selv er interessent i saken, har inngitt anmeldelsen, deltatt i behandlingen av saken i lavere instans eller på forhånd gitt sin oppfatning av saken offentlig tilkjenne. Dersom et medlem erklæres inhabilt, går et av styrets varamedlemmer inn i dennes sted for den tiden det tar å behandle saken.

I saker som er særlig omfattende eller av stor prinsipiell betydning kan forbundsstyret forlange at en

avgjørelse som er fattet av underordnede organisasjonsledd og domsorganer skal sendes NBFFs

domsutvalg til ny behandling og avgjørelse.

Domsutvalget plikter å sende rapport til forbundsstyret etter behandling av enhver sak.

NBFFs forbundsstyre forbeholder seg retten til å foreta endringer eller tilføyelser i domsutvalgets instruks. Dette i hensikt til å møte situasjoner som måtte oppstå. Domsutvalget skal holdes løpende orientert om eventuelle endringer eller tilføyelser.

b) NBFFs apellutvalg er NBFFs høyeste klageinstans og behandler saker hvor NBFFs domsutvalg har

fattet avgjørelse i første instans, og deres avgjørelse er endelig. Organisasjonsledds dømmende organ kan bare avgjøre saker innenfor sitt område.

Apellutvalget skal bestå av en leder og 2 (to) medlemmer som velges på Forbundstinget. Apellutvalgets medlemmer velges for ett (1) år ad gangen og skal representere forskjellige klubber. Apellutvalgets medlemmer plikter til å sette seg inn i alle lover, regler og straffebestemmelser. Apellutvalget skal legge straffebestemmelsene for NBFF til grunn for behandling av saker som blir fremmet.

Apellutvalget skal overprøve domsutvalgets avgjørelser etter krav fra de impliserte parter i de tilfeller der domsutvalget er første instans. Kravet kan gjelde både skyldspørsmål og straffeutmåling som domsutvalget har bestemt.

Et medlem av apellutvalget skal anses å være inhabil i en sak dersom medlemmet selv er interessent i saken, har inngitt anmeldelsen, deltatt i behandlingen av saken i lavere instans eller på forhånd gitt sin oppfatning av saken offentlig tilkjenne. Dersom et medlem erklæres inhabilt, går et av styrets varamedlemmer inn i dennes sted for den tiden det tar å behandle saken.

NBFFs forbundsstyre forbeholder seg retten til å foreta endringer eller tilføyelser i apellutvalgets instruks. Dette i hensikt til å møte situasjoner som måtte oppstå. Apellutvalget skal holdes løpende orientert om eventuelle endringer eller tilføyelser.

**§7-10 (Overordnet organisasjonsledds kompetanse)**

Overordnet organisasjonsledd kan pålegge et underordnet organisasjonsledd å ta en sak opp til

behandling.

**§7-11 (Overprøving)**

Anmeldende organ og domfelte kan anke en avgjørelse til en høyere instans, jfr. §7-7.

Anken må fremsettes skriftlig og senest innen 14 dager etter at vedkommende er blitt kjent med

avgjørelsen. Kravet fremsettes for den domsinstans som har behandlet saken og sendes av denne

sammen med sakens dokumenter til den instans som skal foreta overprøving.

En anke som er fremsatt etter at ankefristen er utløpt, skal avvises med mindre ankeinstansen finner

at oversittelsen ikke bør legge den ankende til last, eller det av særlige grunner finnes rimelig at

anken blir likevel prøvd.

Anken skal behandles så snart som mulig.

Ankeinstansen kan:

a) Avvise saken pga. formelle feil

b) Oppheve underinstansens avgjørelse, sende saken tilbake til ny behandling og gi retningslinjer for

den nye behandling

c) Stadfeste den påklagde avgjørelsen

d) Avsi ny dom

**§7-12 (Straffens ikrafttreden)**

Dommen trer i kraft når saken er endelig avgjort.

**§7-13 (Offentliggjørelse. Taushetsplikt)**

Saker som behandles etter disse bestemmelsene skal vanligvis ikke offentliggjøres. Den instans som

treffer avgjørelse i saken kan når særlige grunner foreligger vedta at avgjørelsen skal offentliggjøres

og på hvilken måte dette skal skje. NBFFs forbundsstyre kan gi regler om taushetsplikt.

Forbundsstyret kan vedta offentliggjøring i saker hvor dette finnes påkravet av allmenne hensyn.

**§7-14 (Gjenopptakelse)**

Til fordel for den som er ilagt straff kan en sak som ellers er endelig avgjort av NBFFs dømmende

instanser, gjenopptas når det kommer frem opplysninger som man antar ville ha medført et annet

resultat. Til skade for den som er frifunnet, kan en sak som ellers er endelig avgjort gjenopptas når

det på grunn av egen tilståelse eller andre nye opplysninger eller bevis, er overveiende sannsynlig at

vedkommende er skyldig i en straffbar handling.

Begjæringen av gjenopptakelse sendes den instans som sist har avgjort saken. Blir begjæringen om

gjenopptakelse avslått, kan den overprøves, unntatt for avslag behandlet av NBFFs appellutvalg.

Blir begjæringen om gjenopptakelse tatt til følge, bestemmer gjenopptakelsesinstansen hvordan

saken videre skal behandles og kan selv avgjøre saken.

Bestemmelsene i §7-7 får anvendelse så langt det passer.

**§7-12(Benådning)**

NBFFs forbundsstyre kan etter søknad når særlige opplysninger taler for det, gi benådning.

**KAPPITEL 8: DOPING**

**§8-1 (Forbud mot doping)**

Det er forbudt for idrettsutøver rettstridig å bruke midler eller metoder som direkte eller indirekte er

egnet til å øke prestasjonsdyktigheten på en kunstig måte (doping). Det er forbudt for en

idrettsutøver rettstridig å bruke midler og metoder som fremgår av WADAs forbudsliste i siste

 oppdaterte versjonen.

Det er forbudt for idrettsutøver å bruke midler eller metoder i den hensikt å skjule bruk av

dopingmiddel eller metode.

Det er forbudt for idrettsutøver å innføre, erverve, overdra eller være i besittelse av middel som

nevnt i første ledd, når dette er egnet til å skade idretten eller dens anseelse.

**§8-2 (Dopingkontroll mv.)**

Dopingkontroll kan foretas på enhver idrettsutøver som er medlem av NBFF. Styret kan pålegge en

klubb å sette som betingelse for internasjonale representasjon at deltakeren fremstiller seg til

kontroll på et tidspunkt som bestemmes av NBFF i samarbeid med klubbene.

Plikten å underkaste seg dopingkontroll gjelder også kroppsbyggere og fitnessutøvere som oppholder

seg og trener/konkurrerer i utlandet. Kontroller på norske kroppsbyggere eller fitnessutøvere som

oppholder seg og trener/konkurrerer i utlandet kan også bli foretatt av andre idrettsmyndigheter

etter nærmere avtale med NBFF eller hvor det følger av internasjonale regler. Alle som deltar på

stevner eller idrettsarrangementer som arrangeres av et organisasjonsledd innen NBFF, plikter å

underkaste seg dopingkontroll. Dette gjelder uavhengig av arrangementet har karakter av trening

eller konkurransevirksomhet.

Arrangøren skal i innbydelse til arrangement med utenlandsk deltaker eller annen deltaker som ikke

er medlem av NBFF gjøre oppmerksom på at alle deltakere plikter til å underkaste seg

dopingkontroll. Det skal samtidig gjøres oppmerksom på at utøveren vil bli diskvalifisert fra

deltakelse fra arrangementet og at de oppnådde resultater vil bli annullert i tilfelle positiv

dopingprøve. Arrangøren plikter også å gi informasjon i nasjonal terminliste om at deltakere som ikke

er medlem av NBFF som følge av deltakelsen plikter å underkaste seg dopingkontroll.

Slik informasjon skal også inneholde opplysninger om at den det gjelder vil bli diskvalifisert fra

deltakelse i arrangementet og at de oppnådde resultater vil bli annullert i tilfelle positiv prøve, samt

at utøveren kan bli straffet etter NBFFs dopingregler om han/hun blir funnet skyldig. At informasjon

som nevnt ikke er blitt gitt, er ikke til hinder for at utøveren kan underkastes dopingprøve,

diskvalifiseres, få sitt resultat annullert og bli straffet. Utenlandske og norske utøvere som ikke er

tilsluttet NBFF kan også som vilkår for deltakelse bli avkrevet tilsagn om at han/hun er villige til

underkaste seg dopingkontroll og for norsk deltakers vedkommende også NBFFs

straffebestemmelser.

**§8-3 (Unnlatelse av å møte til dopingkontroll)**

Unnlatelse av å møte til pålagt dopingkontroll blir vurdert på samme måte som om det var avlagt

positiv prøve med mindre det foreligger gyldig frafall. Det samme gjelder forsøk på å unndra seg

dopingkontroll på annen måte.

Den som på en eller annen måte forfalsker eller ødelegger prøven i den hensikt å unndra seg

kontroll, blir vurdert på samme måte som om det var avlagt positiv prøve. Det samme gjelder den

som på annen måte bevirker at prøven ikke kan bli analysert.

Hvis utøveren ikke er medlem av NBFF, vil nektelse av å møte til pålagt kontroll uten gyldig forfall, jfr.

første ledd, automatisk medføre diskvalifikasjon fra arrangementer arrangert av NBFF eller dets

organisasjonsledd i to (2) år fra diskvalifikasjon fant sted.

**§8-4 (Straff mv.)**

Den som forsettlig eller uaktsomt overtrer reglene om doping straffes etter lov i kapittel 8. Når en

positiv prøve er fastslått, har utøveren bevisbyrden for at uaktsomhet eller forsett ikke foreligger og

for eventuell tvil om faktum.

Forsøk og medvirkning kan straffes, jfr. §8-4. Medvirkeren kan straffes selv om utøveren ikke kan

straffes.

Straff etter kapittel 7 kan idømmes både sammen med og uavhengig av at det idømmes straff for

overtredelse av dopingbestemmelsene.

Dopingsaker avgjøres alltid i første instans i NBFFs domsutvalg.

**KAPITTEL 9: AVTALER MELLOM IDRETTEN OG NÆRINGSLIVET**

**§9-1 (Formål)**

Som avtalepartner skal idretten ta vare på sin frie stilling. Ingen avtaler kan inneholde bestemmelser

som bryter med idrettens etiske grunnlag, eller som er egnet til å skade idrettens anseelse.

**§9-2 (Forbud mot avtaler som i hovedsak begunstiger andre)**

Det er ikke adgang til å inngå avtaler med næringslivet hvis det økonomiske utbyttet i hovedsak

tilfaller andre.

**§9-3 (Idrettens forpliktelser overfor næringslivet)**

Den som inngår samarbeidsavtale, står ansvarlig for alle forpliktelser; herunder økonomiske som

avtalen pålegger, og disse må innfris. I avtaler som forutsetter at utøvere medvirker, må det gjøres

oppmerksom på vedkommendes rett til å ta forbehold, jfr. §9-4.

**§9-4 (Utøverens forbeholdsrett)**

Utøver kan ta forbehold om ikke å bli benyttet i reklame – eller annen markedsføringsmessig

sammenheng dersom medvirkning vil stride mot dennes etiske eller moralske overbevisning, eller

gjelder reklame for konkurrenter til eget eller arbeidsgiverens virksomhet. Dersom det oppstår tvil

om utøverens overbevisning oppfyller kravene i første punktum, avgjøres dette av forbundsstyret.

**§9-5 (Valgbarhet. Inhabilitet)**

Sponsor og sponsoransvarlige, er som medlemmer valgbare til tillitsverv. Om inhabilitet gjelder lov i

§2-7.

**§9-6 (Reklamens utforming mv.)**

Det må vises varsomhet med reklamens omfang, slik at den ikke virker forstyrrende eller

skjemmende.

**§9-7 (Andre samarbeidsavtaler)**

Ved inngåelse av samarbeidsavtaler om bingo/lotteri, messe/utstillingsarrangementer,

trykksakproduksjon mv. må idretten, eventuelt sammen med næringslivets representant, alltid stå

som ansvarlig arrangør av den aktuelle aktivitet. Ingen samarbeidsavtale kan gi den tekniske arrangør

rett til utad å opptre på idrettens vegne.

Den som inngår avtale som nevnt i første ledd må ha fullstendig og løpende adgang til alle regnskap

og kontroll med alle forretningsmessige aktiviteter som avtalen forutsetter gjennomført.

**§9-8 (Forbundsstyrets kontroll)**

Finner forbundsstyret at en avtale som gjelder forholdet idretten og næringslivet har stor prinsipiell

betydning, kan det selv ta opp avtalen og kreve den oversendt til behandling / overprøving.

**KAPITTEL 10: STARTBERETTIGELSE**

For å kunne delta på nasjonale stevner kreves medlemskap i en klubb tilsluttet NBFF. I tillegg skal

man være medlem av klubben i minst en (1) måned før den aktuelle konkurransen.

For utenlandske statsborgere kreves seks (3) måneders medlemskap i en klubb tilsluttet NBFF. For å

kunne stille på Norgesmesterskapet (NM) må utenlandske statsborgere i tillegg legitimeres

arbeids- og oppholdstillatelse i Norge for de siste seks (6) måneder.

For statsborgere fra de andre nordiske landene, kreves dokumentert seks (6) måneders bosteds adresse i Norge. Forbundsstyret kan etter ønske invitere utenlandske statsborgere til å delta i nasjonale mesterskap, dog ikke Norgesmesterskap.